Ling Liong Sik

Tun Dato' Seri Dr. Ling Liong Sik (lahir 18 September  1943) ialah ahli politik Malaysia berketurunan Cina. Beliau merupakan mantan Menteri Pengangkutan Malaysia (1986-2003), mantan Timbalan Menteri Pelajaran (1985-1986), mantan Timbalan Menteri Kewangan (1982-1984), mantan Timbalan Menteri Penerangan (1976-1982) dan mantan Ahli Parlimen  selama empat penggal (1986-2004) serta mantan Ahli Parlimen  (kini ) selama tiga penggal (1974-1986). Mesyuarat Jawatankuasa Pusat (CC) MCA juga melantik Ling sebagai presiden kehormat seumur hidup parti berkenaan.

Pada 27 Oktober 2015, Perdana Menteri Najib Razak memfailkan saman terhadap Ling berhubung kenyataan berbaur fitnah yang dibuat ke atasnya berkaitan kontroversi derma politik RM2.6 bilion (US$700 juta) yang telah dimasukkan ke dalam akaun peribadinya. Pada 22 Mei 2018, Najib menarik balik saman terhadap Ling berhubung dakwaan bahawa beliau menyalahgunakan dana kerajaan.

Beliau juga merupakan salah seorang ahli politik Cina yang paling berpengaruh di Malaysia kontemporari.

Kehidupan awal
Dilahirkan di Kuala Kangsar, Perak, beliau mendapat pendidikan awal di King Edward VII, Taiping dan Maktab Tentera Diraja. Kemudian beliau menyambung pelajaran dan mendapat Ijazah Sarjana Muda doktor perubatan dari Universiti Singapura pada tahun 1966. Kemudian beliau mendapat latihan di Pulau Pinang di mana beliau mula menyertai MCA sebagai ahli biasa.

Keluarga

Beliau berkahwin dengan Ong Ee Nah dan dikurniakan 2 orang anak lelaki: Ling Hee Leong dan Ling Hee Kiat.

Politik

Pada tahun 1974, beliau dipilih sebagai Ahli Parlimen Mata Kuching, Pulau Pinang. Kini dikenali sebagai Parlimen Bagan. Pada tahun 1986, beliau bertanding dan memenangi kerusi Parlimen Labis. Beliau mengekalkan kerusi tersebut untuk 4 penggal berturut-turut dalam pilihanraya 1986, 1990, 1995 dan 1999. Pada 3 September 1986, beliau telah dilantik sebagai Presiden MCA. Beliau menjadi Presiden MCA pada usia 43 tahun dan mentadbir parti selama 17 tahun dari tahun 1986 hingga tahun 2003, selepas penyandangnya, Tan Koon Swan berhadapan krisis pan ell yang memaksa beliau untuk meletakkan jawatan. 

Beliau pernah dilantik sebagai Setiausaha Parlimen Kementerian Kerajaan Tempatan dan Persekutuan, Timbalan Menteri Penerangan, Timbalan Menteri Kewangan dan Timbalan Menteri Pelajaran. Jawatan terakhir sebagai Menteri Pengangkutan.

Antara kejayaan MCA sewaktu beliau menjadi Presiden MCA ialah mempromosi dan memperbesarkan Kolej Tunku Abdul Rahman (KTAR) di Setapak dan mengutip dana untuk menubuhkan Universiti Tunku Abdul Rahman di Kampar.

Biasiswa Koperasi Jayadiri Malaysia (Kojadi) turut dilancarkan. Kemudian Projek Pendidikan Langkawi turut dilancarkan bagi mengutip dana pendidikan.Datuk Seri Dr Ling Liong Sik Projek ini dilihat menyaingi Projek Tanjung I, II dan III yang dilaksanakan oleh DAP.

Berbeza dengan mantan Perdana Menteri Mahathir Mohamad, Ling jarang mengulas mengenai politik dan hal ehwal parti itu sejak bersara daripada politik pada tahun 2003.

Perdana Menteri Malaysia
Pada 4 Februari 1988, apabila UMNO sebagai parti teras Barisan Nasional diharamkan, Mahathir Mohamad telah menyerahkan jawatan Pengerusi Barisan Nasional kepada Presiden MCA ketika itu, Ling Liong Sik. Dengan itu juga Mahathir tidak layak menjadi Perdana Menteri Malaysia kerana parti teras telah diharamkan buat beberapa ketika. Berlaku kekosongan jawatan Perdana Menteri Malaysia buat beberapa hari sehinggalah UMNO Baru ditubuhkan. Menurut tafsiran Perlembagaan Persekutuan, yang memangku jawatan Perdana Menteri Malaysia ketika itu ialah Ling Liong Sik. Akan tetapi, tidak berlaku perlantikan watikah secara rasmi daripada Yang di-Pertuan Agong kepada Ling.For A Few Days In 1988, Malaysia Actually Had A Chinese Prime Minister

Kes fitnah Najib Razak

Pada 27 Oktober 2015, Perdana Menteri Najib Razak memfailkan saman mendakwa Ling ada mengeluarkan kenyataan fitnah dan diterbitkan melalui portal Malay Mail Online. Artikel bertajuk 'MCA's Liong Sik join's call for najib's ouster for allegedly putting people's money in his own account' pada 3 Oktober lalu. Najib mendakwa Ling secara salah dan berniat jahat ada mengeluarkan kenyataan fitnah itu ketika majlis di Kolej Universiti Tunku Abdul Rahman. Menurutnya, perkataan fitnah itu membawa maksud antaranya Najib menyalahgunakan wang milik dana pelaburan kerajaan ke dalam akaunnya bagi kepentingan peribadi. Tetapi, Najib menarik balik saman itu pada 22 Mei 2018, sejurus selepas pilihan raya umum ke-14 (PRU14) yang menyaksikan kerajaan Barisan Nasional (BN) tersingkir dari Putrajaya.

Kesihatan
Pada 9 Oktober 2009, Ling terjatuh di kediamannya mengakibatkan tangan kanannya patah. Beliau ditemani isterinya Ena Ling mendapatkan rawatan di Hospital Assunta.

Pendapat peribadi
Pada 18 Februari 2016, Ling membidas Perdana Menteri Najib Razak yang sebelum ini mengheretnya ke mahkamah atas saman fitnah.

Menurut Ling itu, tidak ada yang apa yang salah dengan UMNO dan Barisan Nasional.

Ling berkata beliau tidak mempunyai masalah peribadi dengan Rosmah, tetapi percaya bahawa beliau terlibat dalam isu-isu bersama-sama dengan suaminya.

Ling turut membidas kenyataan Peguam Negara Mohamed Apandi Ali yang mendakwa Najib telah mengembalikan RM2.03 bilion kepada penderma berkenaan.

 Keputusan pilihan raya 
+ Parlimen Malaysia Percentage figures based on total turnout. Results only available from the 2004.ThnKawasanCalonUndiPrtsLawanUndiPrtsUndi dibuangMajoritiKeluar 1974P036  (MCA)13,75553.97%Ong Yi How (PEKEMAS) 8,457 33.18% 26,3545,29883.97%Goh Lim Eam (DAP)3,27312.84% 1978 Ling Liong Sik (MCA)23,56465.27% (SDP)8,36523.17%N/A15,199N/A (PAS) 5,298 11.56% 1982 Ling Liong Sik (MCA)26,99562.11% (DAP)14,83934.14%44,64612,15677.46% Raja Mohamed Raja Sulaiman (IND) 1,626 3.74%1986P118 Ling Liong Sik (MCA)18,18267.96% (DAP)8,57132.04%27,6509,61172.26%1990Ling Liong Sik (MCA)17,71058.65%Ahmad Ton (DAP)12,48541.35%31,2925,22574.06%1995P128 Ling Liong Sik (MCA)24,18572.57%Ahmad Ton (DAP)9,14027.43%34,69315,04573.17%1999Ling Liong Sik (MCA)23,70970.53%Ahmad Ton (DAP)9,90829.47%34,77513,80171.44%

Garis masa sebagai Ahli Parlimen
Senarai Ahli Parlimen yang telah berkhidmat selama lebih daripada 30 tahun

Anugerah
Anugerah di Malaysia

 50px Seri Setia Mahkota Malaysia (SSM) – Tun (2004)

 50px Darjah Gemilang Seri Melaka (DGSM) – Datuk Seri (1993)

 50px Darjah Seri Paduka Mahkota Perak (SPMP) – Dato' Seri (1989)

 50px Panglima Negara Bintang Sarawak (PNBS) – Dato Sri (2003)

 50px Dato' Paduka Mahkota Selangor (DPMS) – Dato' (1992)

Lihat juga
 Saman fitnah Najib Razak dan Ling Liong Sik

Rujukan

Pautan luar

 Laman Web MCA

Kategori:Anggota Persatuan Cina Malaysia
Kategori:Orang hidup
Kategori:Kelahiran 1943
Kategori:Orang dari Perak
Kategori:Menteri Kerajaan Malaysia
Kategori:Presiden Persatuan Cina Malaysia
Kategori:Ahli Dewan Rakyat, Parlimen Malaysia ke-4
Kategori:Ahli Dewan Rakyat, Parlimen Malaysia ke-5
Kategori:Ahli Dewan Rakyat, Parlimen Malaysia ke-6
Kategori:Ahli Dewan Rakyat, Parlimen Malaysia ke-7
Kategori:Ahli Dewan Rakyat, Parlimen Malaysia ke-8
Kategori:Ahli Dewan Rakyat, Parlimen Malaysia ke-9
Kategori:Ahli Dewan Rakyat, Parlimen Malaysia ke-10
Kategori:Penerima Seri Setia Mahkota
Kategori:Doktor perubatan Malaysia
Kategori:Setiausaha parlimen kementerian Malaysia
Kategori:Timbalan Presiden MCA